Държавен вестник, бр. 39, 2024 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  39
5. внася за одобрение от Министерския 
съвет отчет за изпълнението на Национал­
ната стратегия за развитие на научните из­
следвания след приключване на всеки етап 
от нея, както и план за изпълнението на 
следващия етап;
6. разработва и предлага на Министерския 
съвет за приемане Национална програма за 
отворена наука, и осъществява контрол върху 
изпълнението на мерките за насърчаване на 
отворена наука;
7. изпълнява и други функции, които са 
му възложени със закон, свързани с провеж­
дането на политиката в областта на науката 
и научните изследвания.
Чл. 13. Министърът на иновациите и 
растежа провежда и координира държавната 
политика за насърчаване на иновациите, като:
1. разработва и предлага за приемане 
Иновационната стратегия за интелигентна 
специализация и отговаря за наблюдението 
и отчитането на нейното изпълнение;
2. разработва и предлага за приемане нацио­
нални програми в областта на иновациите;
3. внася за одобрение от Министерския 
съвет тригодишен план за изпълнението на 
Иновационната стратегия за интелигентна 
специализация;
4. внася за одобрение от Министерския 
съвет ежегодни доклади за проучване на на­
предъка по заложените дейности в Плана за 
изпълнение на Иновационната стратегия за 
интелигентна специализация, както и межди­
нен и финален мониторингов доклад;
5. учредява и присъжда награди за принос 
и постижения в областта на иновациите, които 
се присъждат при условия и по ред, опреде­
лени с акта за учредяването им;
6. изпълнява и други функции, свързани 
с провеждането на политиката в областта на 
иновациите.
Чл. 14. (1) Министърът на образованието 
и науката и министърът на иновациите и 
растежа разработват и внасят за одобрение 
от Министерския съвет Рамковата програма 
за научни изследвания и иновации.
(2) Министърът на образованието и нау­
ката и министърът на иновациите и растежа 
разработват и внасят за одобрение от Ми­
нистерския съвет доклад, съдържащ отчет 
за изпълнението на програмата по ал. 1 за 
предходните две финансови години, и при 
необходимост – и обосновано предложение 
за нейната актуализация.
(3) Министърът на образованието и нау­
ката и министърът на иновациите и растежа 
осигуряват и координират участието на стра­
ната в Рамковата програма на Европейския 
съюз за научни изследвания и иновации чрез 
национална мрежа от експерти в различните 
тематични направления на програмата. Мре­
жата се ръководи от национален координатор, 
който организира, координира, наблюдава и 
отчита дейността є. 
(4) Ръководителят и експертите от мре­
жата по ал. 3 се определят от министъра на 
образованието и науката след съгласуване с 
министъра на иновациите и растежа.
(5) Дейността на мрежата по ал. 3 се оси­
гурява от Министерството на образованието и 
науката и от Министерството на иновациите 
и растежа.
Чл. 15. (1) Органите на местното самоуп­
равление и местната администрация може 
да определят политики за насърчаване на 
научните изследвания и иновациите на об­
щинско ниво.
(2) Общинският съвет може: 
1. да приема стратегии, програми и пла­
нове, съдържащи мерки, цели и приоритети 
за развитието на научните изследвания и 
иновациите;
 2. да създава условия за осъществяването 
на научноизследователски и иновационни 
дейности в рамките на общината;
3. да приема програми и планове за изграж­
дане и поддържане на научноизследователска 
инфраструктура на територията на общината;
4. да осигурява условия за подготовка и 
квалификация на лица в областта на науката, 
иновациите и технологичния трансфер.
(3) Кметът на общината може:
1. да насърчава партньорството между биз­
неса, гражданите, висшите училища, научните 
организации и неправителствения сектор;
2. да подкрепя популяризирането на дей­
ности, свързани с наука и иновации;
3. да насърчава иновационната дейност, 
предприемачеството, свързано със създаването 
на иновации, прилагането на нововъзникващи 
технологии и развитието на иновационния 
капацитет в общината.
Чл. 16. (1) При провеждане на държав­
ната политика за насърчаване на научните 
изследвания и иновациите министърът на 
образованието и науката и министърът на 
иновациите и растежа се подпомагат от Съвета 
по иновации и научни изследвания.
(2) Съветът по иновации и научни изслед­
вания е съвещателен орган към министрите 
по ал. 1, който подпомага координацията на 
държавната политика за насърчаване на науч­
ните изследвания и иновациите с останалите 
национални политики и стратегии.
Чл. 17. Съветът по иновации и научни 
изследвания:
1. участва в разработването на национал­
ните стратегически документи и програми 
в областта на научните изследвания и ино­
вациите;
2. дава становища за участието на Репуб­
лика България в международното научно 
сътрудничество;